**3ο Γυμνάσιο Τρικάλων**

***Η χαρά να κάνεις τον κόσμο καλύτερο………***

***«Κάθε άνθρωπος έχει το δικαίωμα να ζει με αξιοπρέπεια.***

***Όραμά μας είναι η δημιουργία ενός καλύτερου κόσμου.***

***Πιστεύουμε ότι η απόλυτη ένδεια είναι εφικτό να μειωθεί μέσω της συντονισμένης δράσης.»***

Αυτά ήταν τα συμπεράσματα του περιβαλλοντικού προγράμματος « ***Ο εθελοντισμός στη σημερινή πραγματικότητα***» που εκπονήθηκε από το 2001 έως και το 2003 από τους μαθητές του σχολείου μας.

Τότε ήταν που πήραμε την απόφαση να γίνουμε ανάδοχοι ενός παιδιού, της ***Urmila,*** από την Ινδία, μέσω του προγράμματος της ***Action Aid.***

Η δική μας Urmila το 2002 ήταν 5 χρονών. Σήμερα είναι 15.Το κάθε γράμμα της αποτελεί το μέσο για ένα ταξίδι στον κόσμο.Είναι κάτι σαν το «αεροπλάνο» που μας μεταφέρει σε μια γωνιά του κόσμου, μέσα από μια δράση παγκόσμια και βαθιά ανθρώπινη. Το δικό μας ταξίδι έχει διάρκεια 10 χρόνων .Οι αποστάσεις και τα χιλιόμετρα μικραίνουν κάθε φορά που παίρνουμε το γράμμα της μικρής Urmila……

***Αναδοχή παιδιού δεν σημαίνει «υιοθεσία».*** Σημαίνει υποστήριξη ενός παιδιού, με το οποίο έχουμε σταθερή επικοινωνία, της οικογένειάς του και όλων των ανθρώπων στην περιοχή που ζει, έτσι ώστε να επιτευχθούν μόνιμες βελτιώσεις στην ποιότητα της ζωής του.

H επιτυχής δράση, το κύρος και η διεθνής αποδοχή της ***Action Aid*** επιτεύχθηκε χάρη σ’ένα πολύτιμο παράγοντα: ***την ανθρωπιά και******την* *αλληλεγγύη* ό**λων των υποστηρικτών, που από το 1972 μέχρι σήμερα συμβάλλουν ενεργά στο όραμα για ένα καλύτερο αύριο για τα παιδιά όλου του κόσμου.

Η αλληλεγγύη άλλωστε είναι που βοηθά τους ανθρώπους να αλλάξουν νοοτροπία και στάση απέναντι στη ζωή.

Αυτό το γνωρίζουν ***οι μαθητές και οι εκπαιδευτικοί του σχολείου μας*.**

Το αναγνωρίζει ο ***σύλλογος Γονέων και Κηδεμόνων*** και όλοι μαζί προσπαθούμε, καταθέτοντας τον οβολό μας, να δώσουμε μια προοπτική για τα παιδιά του κόσμου. Είναι χρέος μας να κάνουμε ένα παιδί *«****λίγο* *λιγότερο δυστυχισμένο, λίγο περισσότερο ευτυχισμένο.»***

Πιστεύουμε πως όταν ***«σ’ένα γκρίζο κόσμο…….. κάποιοι χρωματίζουν*** ***την εικόνα»*** θα υπάρξουν κι άλλοι να τους μιμηθούν.

Ρίτσα Τέγου

Καθηγήτρια Αγγλικής Φιλολογίας

Του 3ου Γυμνασίου Τρικάλων